VEGA præsenterer **Stærke melodier og rumsterende guitar-feedback fra respekteret rocksangerinde**

*Jolie Holland er en Texas-født americana-sangerinde, der har fans blandt anerkendte kunstnere fra flere forskellige genrer. Den 26. september tager hun sit nye, lovpriste album,* Wine Dark Sea*, med i Lille VEGA til en nærværende koncert.*

**Ros fra prominente musikere**

Både rockmusikeren Tom Waits og rapperen Sage Francis er store fans af [Jolie Holland](https://www.facebook.com/jolieholland?fref=ts). Waits nominerede hende til Shortlist Music Prize, mens Francis har udtalt, at Hollands album, *Escondida*, var det album, han havde lyttet mest til i 2005. Holland har faktisk samarbejdet med netop Francis på to numre, på hans album *Human the Death Dance* fra 2007.

**Stjerneregn over nyt album**

Jolie Holland var et af ​​de stiftende medlemmer af det eksperimenterende canadiske folk-band The Be Good Tanyas, men valgte at forlade bandet for at fokusere på solokarrieren, som hun indledte med debutalbummet *Catalpa* (2003).

Den 19. maj 2014 udgav hun sit seneste album, *Wine Dark Sea*, der har høstet rosende gloser og en sand stjerneregn fra anmelderne. [GAFFA](http://gaffa.dk/anmeldelse/83080) giver fem flotte stjerner og skriver, at “*Wine Dark Sea er ren opvisning i skæv og støvet americana fra start til slut med Jolie Holland, der viser, hvor skabet skal stå.*”

[Allmusic.com](http://www.allmusic.com/album/wine-dark-sea-mw0002636593) giver hele 4,5 stjerner ud af 5 og forklarer; ”*Holland not only delivers her most intuitively crafted and realized collection to date, but she expands the boundaries and possibilities for American roots music in the process*”. Lyt eksempelvis til den groovy “[*Waiting For The Sun*](https://www.youtube.com/watch?v=fGckxdZWKms)”.

Der er derfor rigeligt at glæde sig til, når den international stjerne lægger vejen forbi Lille VEGA med stærke melodier, en nærværende vokal og rumsterende guitar-feedback.

**Fakta om koncerten**:

Jolie Holland (US)

Fredag den 26. september kl. 21.00

Lille VEGA, Enghavevej 40, 1674 København V

Billetpris: 140 kr. + gebyr
Billetsalget starter tirsdag den 24. juni via VEGAs hjemmeside og Billetnet.

Læs mere om koncerten: <http://vega.dk/arrangementer/jolie-holland-14635.html>

*For yderligere oplysninger kontakt venligst*
Jakob Storebjerg Lerche-Jørgensen
Kommunikationsmedarbejder, VEGA

jl@vega.dk - 3326 0958